**Høringssvar til Trafikstyrelsen og Århus Kommune vedr. udvidelse af Århus Havn**

***Solidum petit in profundis***

***Søger i dybet den faste grund***

Jeg er imod udvidelsen af Århus Havn, fordi en udvidelse af havnen vil få **l a n g e** konsekvenser ud i fremtiden i forhold til miljø, rekreative områder og klima.

Udvidelsen er stor på trods af, at der gennem årene er solgt ud af havnearealet.

Frygten for at Hamburg Havn udkonkurrerer Århus Havn nævnes som en begrundelse for, at udvidelsen er relevant.

Der er lavet undersøgelser og offentligheden har ikke fået tilgang og indblik i nogle af disse undersøgelser.

**Med hvilke begrundelser har vi som borgere ikke fået adgang til ALT materiale ?**

- svar udbedes

Høringsprocessen har været for kort.

**Hvorfor har processen skulle have dette hurtige tempo ?**

- svar udbedes

Politikkerne har ”glemt”, at der i 1995 blev indgået et forlig om det, der bliver kaldt kongelinjen. At udsynet ikke måtte forstyrres eller gøres mindre.

**Hvordan står det forlig fortsat ved magt ?**

- svar udbedes

Vores borgmester bærer også to kasketter. Den anden er som formand for havnen.

**Hvordan handsker vores borgmester at være bære af to forskellige interesser ?**

- svar udbedes

**Hvor stort et område på den nuværende havn vil blive ledig, hvis alle virksomheder/firmaer forsvandt til andre domiciler, hvis de ikke havde noget direkte med havnens drift at gøre ?**

- svar udbedes

**Hvilke undersøgelser dokumenter, at der er behov for udvidelse af**

**Århus Havn ?**

**- svar udbedes**

**I hvilken udstrækning er vi som borgere blevet informeret godt og grundigt om alle de undersøgelser, der er lavet samt forelæggende data ?**

* svar udbedes

**Hvilke alternativer har COWI arbejdet med, som reelt kan gøre anlægget mindre miljøbelastende** ?

* svar udbedes

Det har f.eks. været nævnt, at der kunne etableres en shuttleplads tæt ved E 45 uden for byen, hvor godset kunne sætte på tog til havnen for at undgå kørsel med lastbiler.

Der bliver en årelang vild mængde kørsel med lastbilser (CO2 udspil) under selve byggeprocessen af havnen og Marselisborgtunnelen.

Når selve driften starter vil den tunge kørsel med lastbiler fortsætte.

Kørslen vil foregå gennem byen.

I hvilken udstrækningen vil de tætte naboer til tunnelen frygte for deres huse og mulige sætningsskader ?

* svar udbedes

**Hvordan vil man ( hvem skal ?) kompensere for den massive støj både under den årelangvarige byggeproces og når den almindelge drift starter ?**

- svar udbedes

**Glæden ved havet både at være i det, på det og under det mindskes betydeligt.**

Det er uhyggeligt at tænke på, hvordan det bliver for os og de planter og dyr, der stadig lever i Århusbugten, herunder Norsminde Fjord.

Slammet skal klappes flere steder og det lægger sig som en tyk hinde på havbunden. Denne hinde indeholder også forskellige giftige stoffer fra tungmetaller og giftstoffer fra bundmaling af skibe. Ligegyldig hvor klapningen sker er det en dræbende truende faktor for miljøet.

**Jeg savner nogle alternative bud på, hvor kan det giftige slam dumpes ?**

* svar udbedes

Som det er fremlagt i planerne for havneudvidelsen vil udsigten blive hæmmet rigtig meget helt inde fra Tangkrogen og ud forbi Varna og den Uendelige Bro. En strækning som nydes af rigtig mange århusianere og turister, som besøger vores by.

Herlighedsværdien vil falde drastisk.

**Hvilken betydning vil det få for turismen og hvordan vil Århus Kommune markedsføre sig, HVIS havneudvidelsen bliver, som den er planlagt ?**

 - svar udbedes ?

mvh Lis Engberg, Smedegårds Alle 59, 8340 Malling